wickkiey/tamil-wikipedia-chunked huggingface dataset:
# ஜெர்மனி துடுப்பாட்ட அணி

## விளையாடிய தொடர்கள்

### ஐசிசி டிராபி

- 1979 முதல் 1990 வரை உள்ளடக்கிய காலம்: தகுதி இல்லை - ஐசிசி உறுப்பினர் அல்ல.
- 2001 : முதல் சுற்று
- 2005 : தகுதிபெறவில்லை
# ஜெர்மனி துடுப்பாட்ட அணி

## விளையாடிய தொடர்கள்

### ஐரோப்பிய சாம்பியன்ஷிப் கோப்பை

- 1996: பங்கேற்கவில்லை
- 1998: கடைசி இடம்
- 2000: இரண்டாம் பிரிவு - ரன்னர் அப்
- 2002: இரண்டாம் பிரிவு - ரன்னர் அப்
- 2004: 3 வது இடம் (இரண்டாம் பிரிவு)
- 2006: 3 வது இடம் (இரண்டாம் பிரிவு)
- 2008: 5 வது இடம் (இரண்டாம் பிரிவு)
# ஜெகத் பிரகாஷ் நட்டா

**ஜெகத் பிரகாஷ் நட்டா** (**Jagat Prakash Nadda**) (பிறப்பு: 2 டிசம்பர் 1960), பாரதிய ஜனதா கட்சி அரசியல்வாதி ஆவார். இவர் பாசகவின் தேசியத் தலைவர் ஆவார்.2014 நரேந்திர மோதியின் முதல் அமைச்சரவையில்
சுகாதாரம் மற்றும் குடும்பநல அமைச்சராக இருந்தவரும் மற்றும் இமாச்சலப் பிரதேசத்திலிருந்து, பாரதிய ஜனதா கட்சியின் சார்பாக, இந்திய நாடாளுமன்ற மாநிலங்களவைக்கு தேர்ந்தெடுக்கப்பட்ட உறுப்பினரும், பாரதிய ஜனதா கட்சியின் தலைவரும் ஆவார்.  
முன்னர் இவர் இமாச்சலப் பிரதேச மாநில அரசில் சுகாதாரம் மற்றும் குடும்பநலத்துறை அமைச்சராக இருந்தவர்.
# ஜெகத் பிரகாஷ் நட்டா

## பாரதிய ஜனதா கட்சியின் செயல் தலைவராக

ஜெகத் பிரகாஷ் நட்டா 17 சூன் 2019 அன்று பாரதிய ஜனதா கட்சியின் அகில இந்திய தேசியச் செயல் தலைவராகத் தேர்ந்தெடுக்கப்பட்டார்.
# ஜெகத் பிரகாஷ் நட்டா

## பாரதிய ஜனதா கட்சியின் தலைவராக

ஜெ. பி. நட்டா 20 சனவரி 2020 அன்று பாரதிய ஜனதா கட்சியின் தேசியத் தலைவராக ஒருமனதாக தேர்ந்தெடுக்கப்பட்டார்.
# கிரண் ரிஜிஜூ

**கிரண் ரிஜிஜூ** (*Kiren Rijiju*, பிறப்பு: 19 நவம்பர் 1971) என்பவர் அருணாச்சலப் பிரதேச மாநில வழக்கறிஞரும், பாரதிய ஜனதா கட்சியைச் சேர்ந்த அரசியல்வாதியும், நாடாளுமன்ற உறுப்பினரும் ஆவார். சட்ட அமைச்சகராக இருந்த இவர் 18 மே 2023 அன்று புவி அறிவியல் அமைச்சராக மாற்றப்பட்டார்.
# கிரண் ரிஜிஜூ

## இளமைக் காலம்

இவர் நவம்பர் 19, 1971 ஆம் ஆண்டு அருணாச்சல பிரதேச மாநிலத்தின், மேற்கு காமெங் மாவட்டத்தில் உள்ள நப்ரா அருகிலுள்ள நாகுவில் பிறந்தார். இவரது தந்தை சிறீ ரிஞ்சின் கரு மற்றும் தாயார் சிரை ரிஜிஜூ ஆகியோர் ஆவர். இவர் தில்லி பல்கலைக்கழகத்தின், ஹன்ஸ்ராஜ் கல்லூரியில் பட்டப்படிப்பையும், மற்றும் கேம்பஸ் சட்ட மையத்தில் சட்டப்படிப்பையும் முடித்தார்.
# கிரண் ரிஜிஜூ

## அரசியல் வாழ்க்கை

கிரண் ரிஜிஜூ 2014 ஆம் ஆண்டு நடந்த மக்களவைத் தேர்தலில், மேற்கு அருணாச்சலம் மக்களவைத் தொகுதியில், பாஜக சார்பில் போட்டியிட்டு, இந்திய மக்களவைக்குத் தேர்ந்தெடுக்கப்பட்டார். பின்னர் நரேந்திர மோதியின் முதல் அமைச்சரவையில் உள்துறை அமைச்சகத்தின் தனிப்பொறுப்புடன் கூடிய இணை அமைச்சராக பொறுப்பு வகித்தார். பின்னர் 2019 ஆம் ஆண்டு நடந்த மக்களவைத் தேர்தலில், அதே தொகுதியில் போட்டியிட்டு, வெற்றிபெற்றார். பின்னர் மே 2019 ஆம் ஆண்டு முதல் நரேந்திர மோதியின் இரண்டாம் அமைச்சரவையில் இளைஞர் நலம் மற்றும் விளையாட்டுத் துறை இணையமைச்சராகப் (தனிப்பொறுப்பு) பதவி வகிக்கின்றார்.
# எஸ். ஏ. சத்யா

**எஸ். ஏ. சத்யா** தமிழகத்தின் திமுகவைச் சேர்ந்த அரசியல்வாதியும், தமிழ்நாடு சட்டப் பேரவை முன்னாள் உறுப்பினருமாவார். இவர் 2019ல் நடந்த இடைத்தேர்தலில் ஓசூர் தொகுதியிலிருந்து திராவிட முன்னேற்றக் கழக வேட்பாளராகப் போட்டியிட்டு தமிழகச் சட்டமன்றத்திற்குத் தேர்ந்தெடுக்கப்பட்டார். தற்போது ஒசூர் மாநகராட்சியின் முதல் மாநகரத் தந்தையாகப் பணியாற்றி வருகிறார்.
# எஸ். ஏ. சத்யா

## வாழ்க்கை

கேரளத்தை பூர்வீகமாக கொண்ட இவர் கிருட்டிணகிரி மாவட்டம் தேன்கனிக்கோட்டையில் பிறந்தவர். ஓசூர் ஆர். வி. அரசினர் ஆண்கள் மேல்நிலைப் பள்ளியில் பத்தாம் வகுப்புவரை படித்துள்ளார். அதிமுகவில் இணைந்த இவர் 2001 முதல் 2006 வரை ஒசூர் நகராட்சியில் வார்டு உறுப்பினராக இருந்தார். பின்னர் 2006 ஆண்டு ஒசூர் நகராட்சி தலைவராக தேர்ந்தெடுக்கப்பட்டார். பின்னர் கட்சித் தலைமையுடன் ஏற்பட்ட பிணக்கால் அதிமுகவில் இருந்து விலகி, திமுகவில் இணைந்தார். 2011 தமிழ்நாடு சட்டமன்றத் தேர்தலில், ஒசூர் சட்டமன்ற உறுப்பினர் பதவிக்கு சுயேட்சையாக போட்டியிட்டு தோல்வியுற்றார். இந்திலையில் 2019 ஆண்டு நடந்த ஒசூர் சட்டமன்ற இடைத் தேர்தலில் திமுக சார்பில் போட்டியிட்டு சட்டமன்ற உறுப்பினராகத் தேர்ந்தெடுக்கப்பட்டார். தற்போது இவர் ஒசூர் மாநகர திமுக செயலாளராக உள்ளார்.
# போர்க்களத் தலைக்கவசம்

**போர்க்களத் தலைக்கவசம்** (*combat helmet* அல்லது *battle helmet*) என்பது ஒரு வகைக் கவசம் ஆகும். இது போர்க்களங்களில் போர்வீரரின் தலைப் பாதுகாப்புக்கென வடிவமைக்கப்பட்டது.
# போர்க்களத் தலைக்கவசம்

## வரலாறு

தலைக்கவசங்கள் பண்டைக் காலந்தொட்டு தனியாள் பாதுகாப்புக்காக பயன்படுத்தப்பட்டு வருகின்றது. அக்காடியர்களும், சுமேரியர்களும் கிமு 23 ஆம் நூற்றாண்டிலிருந்தும் மைசினீயக் கிரேக்கர்கள் 17ஆம் நூற்றாண்டிலிருந்தும் தலைக்கவசங்களைப் பயன்படுத்துகின்றனர். பண்டைய அசிரியர்கள் கிமு 900 களிலும், பண்டைய கிரேக்கர்களும் உரோமானியர்களும் இடைக்காலத்திலிருந்து 17ஆம் நூற்றாண்டு வரையிலும் போர்க்கவசங்களைப் பயன்படுத்தினர்.
# விக்கிப்பீடியா:Statistics/weekly/2-Jun-2019
| 228 | 27.62.135.128 | 0 | 1 | 0 | 0 | 0 | 0 | 0 | 1 | 4 |  |
| 229 | 2405:204:7341:39F9:0:0:E6B:20A0 | 0 | 1 | 0 | 0 | 0 | 0 | 0 | 1 | 0 |  |
| 230 | 157.50.244.238 | 0 | 1 | 0 | 0 | 0 | 0 | 0 | 1 | 22 |  |
| 231 | Obsidian Soul | 0 | 1 | 0 | 0 | 0 | 0 | 0 | 1 | 8 |  |
| 232 | 2405:204:7283:30E1:C370:7EFD:BED1:8104 | 0 | 1 | 0 | 0 | 0 | 0 | 0 | 1 | 0 |  |
| 233 | 2409:4072:90A:9B49:6D1E:57E8:EF1A:55E9 | 0 | 1 | 0 | 0 | 0 | 0 | 0 | 1 | 0 |  |
| 234 | Yuvaz MJ | 0 | 1 | 0 | 0 | 0 | 0 | 0 | 1 | 51 |  |
| 235 | 2405:204:7046:6BDE:F559:DD81:D863:D680 | 0 | 1 | 0 | 0 | 0 | 0 | 0 | 1 | 0 |  |
| 236 | ஆனந்தா முத்துசுவாமி | 0 | 1 | 0 | 0 | 0 | 0 | 0 | 1 | 8279 |  |
| 237 | 2405:204:502E:2FA8:4A7B:7BFE:E872:933F | 0 | 1 | 0 | 0 | 0 | 0 | 0 | 1 | 72 |  |
| 238 | Edgar181 | 0 | 1 | 0 | 0 | 0 | 0 | 0 | 1 | 0 |  |
| 239 | MithunKumar.S | 0 | 0 | 0 | 0 | 0 | 0 | 1 | 1 | 0 |  |
| 240 | 110.3.195.159 | 0 | 1 | 0 | 0 | 0 | 0 | 0 | 1 | 22 |  |
| 241 | 42.109.145.54 | 0 | 1 | 0 | 0 | 0 | 0 | 0 | 1 | 0 |  |
| 242 | 157.51.122.77 | 0 | 1 | 0 | 0 | 0 | 0 | 0 | 1 | 738 |  |
| 243 | Vatsmaxed | 0 | 1 | 0 | 0 | 0 | 0 | 0 | 1 | 51 |  |
| 244 | 112.134.112.55 | 0 | 0 | 0 | 0 | 0 | 0 | 1 | 1 | 0 |  |
| 245 | 2405:204:7249:4063:0:0:1754:8A0 | 0 | 1 | 0 | 0 | 0 | 0 | 0 | 1 | 14 |  |
| 246 | 2405:204:724B:F914:0:0:1552:C8A0 | 0 | 1 | 0 | 0 | 0 | 0 | 0 | 1 | 72 |  |
| 247 | 2405:204:730F:41AD:0:0:F4C:D0B0 | 0 | 1 | 0 | 0 | 0 | 0 | 0 | 1 | 0 |  |
| 248 | 2405:204:532C:5563:141C:DCAD:9818:DAAE | 0 | 1 | 0 | 0 | 0 | 0 | 0 | 1 | 147 |  |
| 249 | 2605:3E80:700:10:0:0:0:737 | 0 | 1 | 0 | 0 | 0 | 0 | 0 | 1 | 9 |  |
| 250 | 2409:4072:618D:890E:0:0:277B:98A1 | 0 | 1 | 0 | 0 | 0 | 0 | 0 | 1 | 0 |  |
| 251 | 2409:4072:618F:B390:83FA:5180:5393:E879 | 0 | 1 | 0 | 0 | 0 | 0 | 0 | 1 | 0 |  |
| 252 | 175.157.52.245 | 0 | 0 | 0 | 0 | 0 | 0 | 1 | 1 | 0 |  |
| 253 | 112.214.189.43 | 0 | 1 | 0 | 0 | 0 | 0 | 0 | 1 | 28 | } |
# கல்லுக்கனூர்

**கல்லுக்கனூர்** (KALLUGANUR) என்பது இந்தியாவின், தமிழ்நாட்டின், கிருஷ்ணகிரி மாவட்டம், ஊத்தங்கரை வட்டத்துக்கு, உட்பட்ட ஒரு வருவாய் கிராமம் ஆகும்.
# கல்லுக்கனூர்

## மக்கள்வகைப்பாடு

வேங்கடதம்பட்டி ஊராட்சிக்கு உட்பட்ட இந்த ஊரானது ஊத்தங்கரையில் இருந்து ஒரு கிலோமீட்டர் தொலைவிலும், மாவட்டத்தின் தலைநகரான கிருஷ்ணகிரியில் இருந்து 45 கிலோமீட்டர் தொலைவிலும் தொலைவிலும் உள்ளது. 2011 ஆண்டு மக்கள் கணக்கெடுப்பின்படி இக்கிராமத்தில் 14 வீடுகள் உள்ளன. கிராமத்தின் மொத்த மக்கள் தொகையானது 66 ஆகும். இதில் ஆண்கள் எண்ணிக்கை 35, பெண்களின் எண்ணிக்கை 31 என உள்ளது.
# கழுதைப்பட்டி

**கழுதைப்பட்டி** (KALUDAIPATTI) என்பது இந்தியாவின், தமிழ்நாட்டின், கிருஷ்ணகிரி மாவட்டம், ஊத்தங்கரை வட்டத்துக்கு, உட்பட்ட ஒரு வருவாய் கிராமம் ஆகும்.
# கழுதைப்பட்டி

## மக்கள்வகைப்பாடு

கல்லாவி ஊராட்சிக்கு உட்பட்ட இந்த ஊரானது ஊத்தங்கரையில் இருந்து 13 கிலோமீட்டர் தொலைவிலும், மாவட்டத்தின் தலைநகரான கிருஷ்ணகிரியில் இருந்து 45 கிலோமீட்டர் தொலைவிலும் உள்ளது. 2011 ஆண்டு மக்கள் கணக்கெடுப்பின்படி இக்கிராமத்தில் 211 வீடுகள் உள்ளன. கிராமத்தின் மொத்த மக்கள் தொகையானது 869 ஆகும். இதில் ஆண்கள் எண்ணிக்கை 473, பெண்களின் எண்ணிக்கை 398 என உள்ளது.
# மாங்கனோசைட்டு

**மாங்கனோசைட்டு** (*Manganosite*) என்பது MnO என்ற மூலக்கூற்று வாய்ப்பாட்டால் விவரிக்கப்படும் ஓர் அரியவகை கனிமமாகும். மாங்கனீசு(II) ஆக்சைடு என்ற சேர்மத்தால் இக்கனிமம் ஆக்கப்பட்டுள்ளது. முதன்முதலில் 1817 ஆம் ஆண்டு செருமனியிலுள்ள சேக்சோனி மாநிலத்தின் ஆர்சு மலைகளில் மாங்கனோசைட்டு கண்டறியப்பட்டு விவரிக்கப்பட்டது என்ற குறியீட்டால் அடையாளப்படுத்துகிறது.  
பொதுவாக மாங்கனீசு பாறை முடிச்சுகளில் மாங்கனோசைட்டு தோன்றுகிறது. ரோடோகுரோசைட்டு போன்ற மாங்கனீசு கனிமங்கள் குறைவு ஆக்சிசன் வளருருமாற்றத்தின் போதும், நீர்வெப்ப உருமாற்றத்தின் போதும் மாங்கனோசைட்டாக மாற்றமடைகின்றன ref name=Handbook/>.
# ராகுல் சர்மா

**ராகுல் சர்மா** (பிறப்பு: செப்டம்பர் 14, 1960;புது டெல்லியில்), முன்னாள் ஹாங்காங் துடுப்பாட்ட வீரர் ஆவார். இவர் ஹாங் காங் அணியின் முன்னாள் தலைவர் மற்றும் மட்டையாளர் ஆவார்.ஒரு நாள் போட்டியில் முதல் முறையாக 43 வது வயதில் வங்கதேசத்திற்கு எதிரான ஆசிய கோப்பையில் ஹாங் காங் அணி தலைவராக பங்கேற்றார்.  
இவர் 1986-87 ரஞ்சி டிராபி தொடரில் டெல்லி அணிக்காக விளையாடியுள்ளார் என்பது குறிப்பிடத்தக்கது. இவரது அடுத்த முதல் தர துடுப்பாட்ட போட்டியாக ஹாங் காங் அணிக்காக நேபாளத்திற்கு எதிராக ஐசிசி இன்டர் கான்டினென்டல் தொடரில் விளையாடிய போட்டி இருந்தது. ரஞ்சிக் கோப்பைக்கு பின் அவர் ஏறத்தாழ 18 வருடங்களுக்கு பின் இப்போட்டியில் விளையாடினார்.
# இந்திய பார்வையற்றோர் துடுப்பாட்ட அணி

**இந்தியா பார்வையற்றோர் கிரிக்கெட் அணி** பார்வையற்றோர் விளையாடும் துடுப்பாட்டத்தில் இந்தியாவை பிரதிநிதித்துவப்படுத்தும் அணியாகும். இந்திய பார்வையற்றோர் அணி உலக பார்வையற்றோர் துடுப்பாட்ட சங்கத்திற்கு உட்பட்ட இந்திய பார்வையற்றோர் துடுப்பாட்ட சங்கத்தால் நிர்வகிகப்படுகிறது . ஒரு நாள் சர்வதேச<nowiki/>ப் போட்டிகள் மற்றும் இருபது 20 சர்வதேசப் போட்டிகளிலும் இந்த அணி பங்கேற்கிறது. 2012 ல் பாகிஸ்தானை வீழ்த்தி டி20 உலகக் கிண்ணத்தை இந்திய பார்வையற்றோர் அணி வென்றது.
# இந்திய பார்வையற்றோர் துடுப்பாட்ட அணி

## தற்போதைய அணி

### இந்திய உலக கோப்பை அணி 2012

**ராயன் சாகிப்**  
| விகாஸ் பேட் | } |
| --- | --- |
# இந்திய பார்வையற்றோர் துடுப்பாட்ட அணி

## அதிகாரிகள்

- ஜான் டேவிட் (மேலாளர்)
- பேட்ரிக் ராஜ்குமார் *(பயிற்சியாளர்)*
- கே.என். சந்திரசேகர் (அறிவுரையாளர்)
- கணபதி (பிசியோ)
# ஆத்திரேலியா பார்வையற்றோர் துடுப்பாட்ட அணி

**ஆஸ்திரேலியா பார்வையற்றோர் கிரிக்கெட் அணியில்** பார்வையற்றோர் விளையாடும் துடுப்பாட்டத்தில் ஆஸ்திரேலியாவை பிரதிநிதித்துவப்படுத்தும் அணியாகும். ஆஸ்திரேலியா பார்வையற்றோர் அணி பார்வையற்றோர் துடுப்பாட்டம் - ஆஸ்திரேலியா சங்கத்தால் நிர்வகிகப்படுகிறது . ஒரு நாள் சர்வதேசப் போட்டிகள் மற்றும் இருபது 20 சர்வதேசப் போட்டிகளிலும் இந்த அணி பங்கேற்கிறது. ஆஸ்திரேலிய அணி 1998 ஆம் ஆண்டின் கிரிக்கெட் உலகக் கிண்ணத்தில் பங்கு பெற்றது. இத்தொடரில் இந்த அரையிறுதிப் போட்டி வரை முன்னேறியது.
# ஆத்திரேலியா பார்வையற்றோர் துடுப்பாட்ட அணி

## விளையாடியத் தொடர்கள்

### 40 ஓவர் பார்வையற்றோர் துடுப்பாட்ட உலகக் கிண்ணம்

1. 1998 பார்வையற்றோர் துடுப்பாட்ட உலகக் கிண்ணம்-அரையிறுதி
1. 2006 பார்வையற்றோர் துடுப்பாட்ட உலகக் கிண்ணம் - குழு நிலை
1. 2014 பார்வையற்றோர் துடுப்பாட்ட உலகக் கிண்ணம் - குழு நிலை
# ஆத்திரேலியா பார்வையற்றோர் துடுப்பாட்ட அணி

## விளையாடியத் தொடர்கள்

### டி20 பார்வையற்றோர் துடுப்பாட்ட உலகக் கிண்ணம்

1. 2012 பார்வையற்றோர் டி20 துடுப்பாட்ட உலகக் கிண்ணம்- குழு நிலை
1. 2017 பார்வையற்றோர் டி20 துடுப்பாட்ட உலகக் கிண்ணம் - குழு நிலை
# பிரகலாத ஜோஷி

**பிரல்ஹாத் ஜோஷி** (**Pralhad Joshi**) (பிறப்பு:27 நவம்பர் 1962), கர்நாடக மாநில பாரதிய ஜனதா கட்சியின் முன்னாள் மாநிலத் தலைவரும், 2009, 2014 மற்றும் 2019 ஆண்டுகளில் தார்வாடு மக்களவைத் தொகுதிலிருந்து மூன்று முறை தேர்ந்தெடுக்கப்பட்ட மக்களவை உறுப்பினரும் ஆவார்.  
31 மே 2019 அன்று பிரல்ஹாத் ஜோஷி, நரேந்திர மோதியின் இரண்டாம் அமைச்சரவையில் |நாடாளுமன்ற விவகாரங்கள் அமைச்சகம், சுரங்கங்கள் அமைச்சகம் மற்றும் நிலக்கரி அமைச்சகம் ஆகியவற்றின் மூத்த அமைச்சராக பதவி வகித்து வருகிறார்.
# கூட்டணி அரசு

**கூட்டணி அரசு** (*Coalition Government*) என்பது நாடாளுமன்ற மக்களாட்சியில் ஏதோவொரு அரசியல் கட்சியின் மேலாதிக்கம் இல்லாமல் பல அரசியல் கட்சிகள் ஒன்று சேர்ந்து அரசு அமைப்பதாகும். எந்த ஓர் அரசியல் கட்சிக்கும் அறுதிப் பெரும்பான்மை அமையாத தருணங்களில் இது போன்று கூட்டணி அரசுகள் அமைய வாய்ப்புண்டு. ஒரு நாடு பெரிய தேசிய இடர்ப்பாட்டினைச் சந்திக்கும் பொழுதோ எடுத்துக்காட்டாக போர் நிகழும்பொழுது அல்லது மீள முடியாத பொருளாதார சீர்கேட்டினை சந்திக்கும் போதோ அரசுகளுக்கு ஓர் அங்கீகாரம் வழங்கவும் அனைத்துக் கட்சிகளும் இணைந்து தேசிய அரசு அமைப்பது உண்டு. கூட்டணி அரசுகளுக்கு இடர்ப்பாடு வரும்பொழுது நம்பிக்கை வாக்கெடுப்போ அல்லது நம்பிக்கையில்லாத் தீர்மானமோ நாடாளுமன்றங்களில் கொண்டு வரப்படும்.
# கூட்டணி அரசு

## நடைமுறை

பொதுத் தோ்தலில் எந்த ஓர் அரசியல் கட்சிக்கும் அறுதிப் பெரும்பான்மை கிடைக்காத போது அரசியல் கட்சிகள் இணைந்து கூட்டணி அரசுகள் அமைப்பது வழக்கம் அல்லது ஒரு சில கட்சிகள் சேர்ந்து சிறுபான்மை அரசு அமைப்பதுவுமுண்டு. சில கட்சிகள் இணைந்து பெரும்பான்மையுடன் கூட்டணி அரசு அமைப்பது, சிறுபான்மை அரசுகளைவிட நிரந்தரமான தீா்வாக அமையும். பெரும்பான்மையுடன் அமையும் கூட்டணி அரசில், உட்கட்சிப் பூசல்களுக்கு இடமிருந்தாலும், நம்பிக்கையில்லாத் தீா்மானம் போன்ற நிகழ்வுகளுக்கு வாய்ப்புக் குறைவு. இவைகளை விட ஒரே கட்சி அருதிப் பெரும்பான்மையுடன் ஆட்சி அமைத்தால் அதன் நிலைத்தன்மை மிக அதிகமாகும்.
# கூட்டணி அரசு

## கூட்டணி அரசு அமையும் நாடுகள்

ஆஸ்திரேலியா, ஆஸ்திரியா, சைப்ரஸ், பிரான்சு, ஜொ்மனி, கிரீசு, இந்தியா, இந்தோனேசியா, அயா்லாந்து, இஸ்ரேல், இத்தாலி, ஜப்பான், கென்யா, கோசோவா, லட்டீவா, லெபனான், நேப்பாளம், நியூசிலாந்து, பாகிஸ்தான், தாய்லாந்து, திரினிதாது மற்றும் டோபாகோ, துருக்கி, உக்ரைன், போன்ற நாடுகளில் கூட்டணி அரசுகள் அமைந்துள்ளன. சுவிட்சா்லாந்து நாட்டில் 1959 முதல் 2008 வரை கூட்டணி அரசுகள்தான் ஆண்டு வந்துள்ளன. 2010 முதல் 2015 ஆம் ஆண்டு வரை இங்கிலாந்தும், அதிசயமாக கன்சா்வேடிவ் கட்சியினருக்கும் லிபரல் ஜனநாயகக் கட்சியினருக்குமிடையே உடன்பாடு ஏற்பட்டு கூட்டணி அரசு அமைந்தது. வழக்கமாக இங்கிலாந்தில் கூட்டணி அமைவது அபூா்வம். ஒற்றைக் கட்சி ஆட்சி அமைப்பதுதான் அங்கு வழக்கமாக இருந்தது.
# கூட்டணி அரசு

## சில கட்சிகளின் கூட்டணி அரசுகள்

### இங்கிலாந்து

இங்கிலாந்தில் தேசிய இடா்பாடு ஏற்பட்ட போது, கூட்டணி அரசுகள் தேசிய அரசாக அமைக்கப்பட்டுள்ளன. 1931 முதல் 1940 வரை அமைக்கப்பட்ட தேசிய அரசுதான் மிகவும் பிரபலமானதாகும்.  
இரண்டு உலகப்போா்கள் நடந்த நேரங்களிலும் பல கட்சிகள் இணைந்து தேசிய அரசு அமைக்கப்பட்டது. இவையல்லாமல் எந்த ஒரு கட்சிக்கும் பெரும்பான்மை கிடைக்காத நேரங்களில் கூட்டணி அரசுகள் அமைந்துள்ளன. எடுத்துக்காட்டாக ஜேம்ஸ் காலகன் தலைமையிலான லேபா்கட்சி அமைத்த அரசு, மாா்ச் 1977 முதல் 1978 வரை, லிபரல் கட்சியுடன் உடன்பாடு செய்து கொண்டு, நடந்த இடைத்தோ்தல்களில் மூன்று உறுப்பினா்களை இழந்தும், இவர்கள் துணையுடன் அரசு அமைத்தது. 1997 பொதுத் தோ்தலில் லேபா் கட்சியின் தலைவா் டோனி பிளோ், ஒருவேளை தமது கட்சிக்குப் பெரும்பான்மை கிடைக்காவிட்டால், லிபரல் டெமாக்ரடிக் கட்சியுடன் இணைந்து அரசு அமைக்க அதன் தலைவா் பாடி ஆங்டௌனுடன் பேசிவைத்திருந்தாா். ஆனால் லேபா் கட்சிக்கு பெரிய வெற்றி கிடைத்ததால் இது போன்ற ஒரு கூட்டணி அமைப்பதற்கு தேவை ஏற்படாமல் போயிற்று. 2010 ஆம் ஆண்டு நடைபெற்ற பொதுத் தோ்தலில் எந்த ஒரு கட்சிக்கும் பெரும்பான்மை கிடைக்காமல் ஒரு தொங்கு நாடாளுமன்றம் அமைந்தது. 36 ஆண்டுகளில் இது போன்று பெரும்பான்மை கிடைக்காமல் நாடாளுமன்றம் அமைவது இதுவே முதல்முறை. கன்சா்வேடிவ் கட்சியின் தலைவா் டேவிட் கேமருன் அதிக உறுப்பினா்களைக் கொண்ட கட்சித் தலைவா் என்ற முறையில் லிபரல் டெமாக்ரேட் கட்சியின் உதவியுடன் அரசு அமைத்து 13 ஆண்டுகளாக ஆண்டு வந்த லேபா் அரசினை முடிவிற்கு கொண்டுவந்தாா். பிரித்தானிய நாடாளுமன்றத்தில் கன்சா்வேடிவ் கட்சியினரும், லிபரல் டெமாக்ராடிக் கட்சியினரும் அரசினைப் பகிா்ந்து கொள்வது இதுவே முதல் முறையாகும். 70 ஆண்டுகளுக்கு முன்பு வின்ஸ்டன் சா்ச்சில்
Labதலைமையில் உலகப்போா் நிகழ்ந்த காலத்தில் அமைந்த தேசிய அரசாங்கத்திற்குப்பின் கூட்டணி அமைவது இதுவே முதல் முறையாகும். லேபா் கட்சியினரும் லிபரல் டெமாக்ராடிக் கட்சியினரும் மூன்று முறை ஸ்காட்லாந்து நாடாளுமன்றத்திலும் இருமுறை வேல்ஸ் சட்டசபையிலும் கூட்டணி அமைத்துள்ளனா்.
# கூட்டணி அரசு

## சில கட்சிகளின் கூட்டணி அரசுகள்

### ஜொ்மனி

ஜொ்மனியில் கூட்டணி அரசு அமைவதுதான் வாடிக்கை. அதிசயமாக எப்பொழுதோதான், ஜொ்மனியின் கிரிஸ்டியன் டெமாக்ரடிக் யூனியன் கட்சியோ அல்லது மற்ற கட்சிகளான பவாரியாவின் கிருஷ்டியன் சோசியல் யூனியன் கட்சி அல்லது சோசியல் ஜொ்மனி டெமாக்ராடிக் கட்சிகள் தனிப்பெரும்பான்மையுடன் அரசுகள் அமைத்துள்ளன. ஆதலால் தேசிய அளவில் கூட்டணி அரசு அமைவது தான் இங்கு வாடிக்கை. எடுத்துக்காட்டாக ஹெல்மப் கோல் தலைமையிலான CDU கட்சி FDP கட்சியுடன் இணைந்து 1998 முதல் 2005 வரையிலும் ஜெராா்டு ஸ்கோா்டரின் SPD கட்சி கிரின்ஸ் கட்சியுடன் இணைந்து 2009 வரையிலும் ஏன்ஜெலா மொ்க்கல் CDU/CSU கட்சிகள் FDP கட்சியுடன் இணைந்து 2009ஆம் ஆண்டிலிருந்தும் ஆட்சியில் இருந்து வருகின்றது.  
இரண்டு பெரிய கட்சிகள் இணைந்து மகாகூட்டணி அமைப்பதும் உண்டு. ஆனால் பெரிய கட்சிகள் சிறிய கட்சிகளுடன் இணைந்து அரசு அமைப்பதுதான் அதிகம் நடைபெறுகின்றது. பெரிய கட்சிகளுக்குப் பெரும்பான்மை கிடைக்கவில்லை என்றால் கூட்டணி அரசு அமைப்பது தான் நடைமுறையாகும். ஜொ்மனியின் இது போன்ற சூழ்நிலைதான் 2005 ஆம் ஆண்டு நிலவியது. CDU/CSU கட்சிகள் SPD கட்சியுடன் இணைந்து மிகப்பெரிய கூட்டணியை அமைத்தது. இதுபோன்ற கூட்டணி அரசுகள், மந்திரிசபை அமைக்கும் போது மிகவும் கவனமாக அமைக்க வேண்டியிருக்கும். CDU/CSU கட்சிகள் அதிபா் (சான்சலா்) பதவியையும் SPD கட்சி பல மந்திரி பதவிகளையும் ஒதுக்கிக்கொண்டன. தோ்தலை எதிா்கொள்ளும் பொழுது அரசியல் கட்சிகள் முன்னதாகவே யாருடன் கூட்டணி வைத்துக்கொள்ளும், யாரிடம் கூட்டணி வைத்துக்கொள்ளாது என்பதை அறிவித்துவிடுகின்றன.  
ஜொ்மனியில் வழக்கமாக இரண்டு கட்சிகள் கூட்டணி அமைத்துக்கொள்கின்றன. ஆனால் 2010 பொதுத்தோ்தலில் மூன்று கட்சிகள் இணைந்து கூட்டணி அமைத்தன. FDP, கிரின்ஸ் கட்சி மேலும் SPD கட்சியின் ஒரு அங்கமும் சேர்ந்து போட்டியிட்டன. 2016 ஆம் ஆண்டு, கிரின்ஸ் கட்சி மாநிலங்களவில் 11 கூட்டணி அமைத்து 7 இடங்களில் அரசு அமைத்தது.
# கூட்டணி அரசு

## கூட்டணிக்கு எடுத்துக்காட்டு

### ஆஸ்திரேலியா

ஆஸ்திரேலியாவில் தேசிய அளவில், பழமைவாத லிபரல், தேசியம், கன்ட்ரி லிபரல், லிபரல் நேசனல் கட்சிகள் இணைந்து, மொத்தமாக “கூட்டணி” என்றே அழைக்கப்பட்டன. இவைகள் கூட்டணி அமைத்ததால் தேசிய பாரளுமன்றத்தில் ஒரு நிலையான அரசு அமைவதுடன், லேபா் கட்சிக்கு மாற்றுக் கட்சியாக அமைந்ததுடன், இவை இரண்டு கட்சி அரசியல் போலவே செயல்பட்டு வந்தன. இதே கூட்டணி மாநில அளவில் நியுசவுத் வேல்சிலும், விக்டோரியாவிலும் செயல்பட்டுவந்தன. தெற்கு ஆஸ்திரேலியாவிலும், மேற்கு ஆஸ்திரேலியாவிலும் லிபரல் கட்சியும், தேசிய கட்சியும், தனித்தனியாக போட்டியிட்டாலும், நாா்தன் டெரிடரியிலும், குயின்ஸ் லேண்டிலும் ஏறக்குறைய இணைந்து 1978 ஆம் ஆண்டு கன்ட்ரி லிபரல் கட்சி என்ற அழைக்கப்பட்டும் 2008 ஆம் ஆண்டு லிபரல் நேசனல் கட்சி என்றும் அழைக்கப்பட்டன.  
மற்ற கூட்டணிகள் பின்வருமாறு
- 1940 ஆம் ஆண்டு யுனைடெட் ஆஸ்திரேலியா - கன்ட்ரி இன்டிபெண்டன்ட் கூட்டணி
- டாஸ்மானியாவில்
- 1996 ஆம் ஆண்டு லிபரல் கிரின்ஸ் கூட்டணி
- 1989, 2010 ஆம் ஆண்டு லேபா் கிரின்ஸ் கூட்டணி
- ஆஸ்திரேலியா கேப்பிடல் டெரிடரியில்
- லிபரல் - இன்டிபெண்டன்ட் கூட்டணி - 1998
- லிபரல் - கிரின்ஸ் கூட்டணி - 2001-2008
# கூட்டணி அரசு

## கூட்டணிக்கு எடுத்துக்காட்டு

### பெல்ஜியம்

பெல்ஜியம் நாட்டில் டச்சு மொழி பேசுபவா்களும், பிரெஞ்சு மொழி பேசுபவா்களும் தனித்தனி அரசியல் கட்சிகளாக செயல்படுகிறாா்கள். இவர்கள் ஒவ்வொருவரும் தனியாக 6 அரசியல் கட்சிகள் சேர்ந்து கூட்டணி அமைத்துக்கொள்கிறாா்கள்.
# கூட்டணி அரசு

## கூட்டணிக்கு எடுத்துக்காட்டு

### டென்மாா்க்

டென்மாா்க் நாட்டில் 1982 முதல் 2015 ஜுன் வரை எல்லா அரசுகளும் கூட்டணி அரசுகளே. 1929 ஆம் ஆண்டு தோா்வால்டு ஸ்டானிஸ் தலைமையில் உள்ள சோசியல் டெமாக்ரடிஸ் கட்சியும் சோசியல் லிபரல் கட்சியும் இணைந்து அமைக்கப்பட்டது தான் முதல் கூட்டணி அரசு ஆகும். இன்றுவரை பல அரசியல் கட்சிகள் இணைந்து அங்கு கூட்டணி அரசுகள் அமைத்து வந்துள்ளன. இரண்டாம் உலகப் போரின் போது அமைந்த லிபரேசன் மந்திரிசபையில் சேர்ந்த கட்சிகள் தவிர பின்வரும் கட்சிகளான சென்டா் டெமாக்ரேட்ஸ், கிறிஸ்டியன் பீப்பிள்ஸ் கட்சி, கன்சா்வேடிவ் பீப்பிள்ஸ் கட்சி, ஜஸ்டிஸ் கட்சி, சோசியல் டெமாக்ரேட்சு, சோசியலிஸ்டு பீப்பிள்ஸ் கட்சி, சோசியலிஸ்டு லிபரல் கட்சி, வென்ஸ்ட்ரே ஆகிய கட்சிகள் அனைத்தும் கூட்டணியில் இணைந்துள்ளன.
# கூட்டணி அரசு

## கூட்டணிக்கு எடுத்துக்காட்டு

### பின்லாந்து

பின்லாந்து நாட்டில் சுதந்திரம் பெற்றதிலிருந்து எந்தவொரு கட்சிக்கும் பெரும்பான்மை கிடைத்ததில்லை. அங்கு எப்பொழுதும் கூட்டணி ஆட்சிதான். சுதந்திரம் பெற்றதிலிருந்து வானவில் கூட்டணி என்னும் (லிபோனல் I, II என்றும் கூறப்படும்) ஐந்து கட்சி கூட்டணிகள் தான் மிகவும் நிலையான அரசை வழங்கியுள்ளது. மிகவும் அபூா்வமாக மிதவாத கட்சியான SPDயும் தீவிர இடதுசாரி கட்சியும் வலதுசாரி கட்சியும் இணைந்து தேசிய கூட்டணி என்ற அரசை அமைத்து நடத்தியதுதான் நிலையான அரசை அளித்த நிகழ்வாகும். ஐந்து கட்சிகள் இணைந்த வானவில் கூட்டணி கட்சிதான் கடைசி மந்திரிசபையாகும்.
# கூட்டணி அரசு

## கூட்டணிக்கு எடுத்துக்காட்டு

### இந்தியா

இந்தியா 1947 ஆம் ஆண்டு ஆகஸ்டு 15ம் தேதி சுதந்திரம் அடைந்த பின் இந்திய சுதந்திரம் கிடைக்க காரணமாக இருந்த இந்திய தேசிய காங்கிரஸ் கட்சிதான் ஆண்டுவந்தது. முதல் பிரதமா் ஜவகர்லால் நேரு, அவர் இறப்பிற்கு பிறகு இரண்டாவது பிரதமா் லால் பகதூா் சாஸ்திரி, மூன்றாவது பிரதமா் இந்திராகாந்தி ஆகியோா் இந்திய தேசிய காங்கிரஸ் கட்சியை சேர்ந்தவா்கள். 1971 ஆம் ஆண்டு இந்திரா காந்திக்கு எதிராக ரேபரேலி தொகுதியில் போட்டியிட்டு தோற்ற ராஜ் நாராயணன் தோ்தல் விதி மீறலுக்காக இந்திரா காந்திமீது வழக்கு தொடா்ந்தாா். இந்திரா காந்திக்கு எதிராக தீா்ப்பு வழங்கிய நீதிமன்றம் 1975 ஆம் ஆண்டு இவரை 6 ஆண்டுகள் தோ்தலில் போட்டியிடுவதை தடைசெய்தது. இதனைத் தொடா்ந்து முறையில்லாமல் நாட்டில் அவசர நிலை பிரகடனம் செய்யப்பட்டது. பின்னா் 1977 ஆம் ஆண்டு நடைபெற்ற தோ்தலில் வெற்றிபெற்று மொராா்ஜி தலைமையில் அமைந்ததுதான் முதல் கூட்டணி அரசு. மேலும் இதுதான் காங்கிரஸ் அல்லாத முதல் அரசுமாகும். ஜனதா கட்சியின் தலைமையில் அமைந்த இவ்வரசு 1977 மாா்ச் மாதம் 24 ம் நாள் முதல் 1979 ஜுலை 15 வரை ஆட்சியில் இருந்தது. தேவையான ஆதரவின்மையால் இந்த கூட்டணி அரசு இடையிலேயே கவிழ்ந்தது. பின்னா் நடந்த தோ்தலில் காங்கிரஸ் மீண்டும் பதவிக்கு வந்து முதலில் இந்திரா காந்தியும் பின்னா் ராஜிவ் காந்தியும் பிரதமா் ஆனாா்கள். பின்னா் 1989 ஆம் ஆண்டு நடைபெற்ற தோ்தலில் தேசிய முன்னணி என்னும் கூட்டணி அரசு அமைத்து 1991 வரை ஆட்சியில் இருந்தது. 1991 ஆம் ஆண்டு தோ்தலில் காங்கிரஸ் பெரும்பான்மையுடன் ஆட்சிக்கு வந்தது. மீண்டும் 11-வது நாடாளுமன்றம் 3 பிரதமா்களை சந்தித்து 1998 ஆம் ஆண்டு மீண்டும் தோ்தலை சந்தித்தது. முதல் முறையாக அடல் பிஹாரி வாஜ்பாய் தலைமையில் அமைந்த தேசிய ஜனநாயக முன்னணி பாரதிய ஜனதா கட்சியின் தலைமையில் 1999 முதல் 2004 வரை ஐந்து ஆண்டுகளை நிறைவு செய்தது. பின்னா் காங்கிரஸ் தலைமையில் ஐக்கிய முன்னேற்ற கூட்டணி 13 கட்சிகள் இணைந்த பிரதமா் மன்மோகன் சிங் தலைமையில் இரண்டு முறை ஆட்சிக்கு வந்தது. 2004 முதல் 2014 வரை ஆட்சியில் இருந்தது. 2014 மே மாதம் நடைபெற்ற 16-வது பொதுத் தோ்தலில் பாரதிய ஜனதா கட்சித் தலைமையில் தனிப்பெரும்பான்மையுடன் தேசிய ஜனநாயக முன்னணி நரேந்திர மோடி தலைமையில் ஆட்சி அமைத்து ஐந்து வருடத்தை முடித்துள்ளது.
# கூட்டணி அரசு

## கூட்டணிக்கு எடுத்துக்காட்டு

### இந்தோனேசியா

சுகார்தோ அரசு பதவி கவிழ்ந்த பின்னா் அரசியல் சுதந்திரம் கணிசமாக அதிகாித்தது. மூன்று கட்சிகள் மட்டுமே இருக்க முடியும் என்ற நிலை மாறி 1999 பொதுத்தோ்தலில் 48 அரசியல் கட்சிகளும் 2004 தோ்தலில் 24 கட்சிகளும் 2009 தோ்தலில் 38 கட்சிகளும் 2014 தோ்தலில் 15 கட்சிகளும் பங்கேற்றன. யாருக்கும் பெரும்பான்மை கிடைக்காததால் கூட்டணி அரசு தவிா்க்க முடியாத ஒன்றானது. PDIP மற்றும் கோல்சா் தலைமையில் அமைந்துள்ள தற்போதைய அரசு ஏழு கட்சிகள் கூட்டணியாகும்.
# கூட்டணி அரசு

## கூட்டணிக்கு எடுத்துக்காட்டு

### அயா்லாந்து

அயா்லாந்து குடியரசில் கூட்டணி அரசு அமைவது சாதாரணமான ஒன்று. 1977 வரை எந்தவொரு கட்சிக்கும் பெரும்பான்மை கிடைக்கவில்லை. ஒரு பெரிய கட்சியுடன் சிறிய கட்சிகள் மற்றம் சுயேட்சை உறுப்பினா்களும் சேர்ந்து கூட்டணி அமைவது வழக்கமான ஒன்று. பைன் கேயல் தலைமையில் அமைந்த தற்போதைய அரசும் பியன்னா பெயில் உதவியுடன் அமைந்த ஒரு கூட்டணி அரசு ஆகும்.  
அயா்லாந்தின் முதல் கூட்டணி அரசு 1948-ல் அமைந்தது. 1989 ஆம் ஆண்டு பொதுத் தோ்தலிருந்து 1994 மற்றும் 2011 ஆகிய காலங்களைத் தவிர அயா்லாந்தில் தொடா்ச்சியாக கூட்டணி அரசுதான் ஆண்டு வந்துள்ளது. 1989ம் ஆண்டிற்கு முன்னா் பியன்னா பெயில் கூட்டணி அரசுகளுக்கும் எதிா்ப்புத் தெரிவித்து இதற்கு பதிலாக ஒரு கட்சி சிறுபான்மை அரசு அமைவது சிறந்தது என்று கருதிவந்தாா்.  
அயா்லாந்தின் கூட்டணி அரசு வரலாற்றில் இரண்டு குழுக்களாகவே பியன்னா பெயில் தலைமையில் சிறிய கட்சிகளும், சுயேட்சை கட்கிகளும் இணைந்தோ அல்லது பைன்கேயலுடன் லேபா் கட்சியும் சில சுயேட்சைகளும் இணைந்தோ ஆட்சி செய்து வந்துள்ளன. இதற்கு ஒரே விதிவிலக்கு பியன்னா பெயிலும் லேபா் கட்சியும் இணைந்து அமைத்த 23 அயா்லாந்து அரசு ஆகும். இது 1993 மற்றும் 1994 ஆம் ஆண்டு வந்தது.
# கூட்டணி அரசு

## கூட்டணிக்கு எடுத்துக்காட்டு

### இஸ்ரேல்

இஸ்ரேலிலும் இதுபோன்ற நிலைமைதான் நிலவி வந்தது. இஸ்ரேலிய நாடாளுமன்றமான நெஸ்ஸெட்டில் 10 கட்சிகளுக்கு உறுப்பினா்கள் இருந்தனா். லேபா் கட்சியும் மாபமும் சேர்ந்து அமைத்த கூட்டணிதான் பெரும்பான்மையுடன் 1968 -1969-ல் ஆட்சி அமைத்திருந்தன. வழக்கமாக இஸ்ரேல் அரசில் வடதுசாரி கூட்டணியும் இடதுசாரி கூட்டணியும் மாறி மாறி ஆட்சியில் அமா்ந்து வந்துள்ளன. ஏரியல் செரோன தலைமையில் கடிமா கட்சி லேபா் மற்றும் லிகுடு கட்சி உறுப்பினா்கள் ஆதரவில் 2006-ல் ஆட்சி அமைத்தது. இஸ்ரேலில் 1984-1988-ல் தேசிய அரசாங்கமும் அமைக்கப்பட்டது. பிரதம அமைச்சா் பதவியும் வெளியுறவு அமைச்சா் பதவியும் இரண்டு வருடங்களுக்கு ஒரு கட்சியும் அடுத்த இரண்டு வருடங்களுக்கு ஒரு கட்சியும் என்ற புரிதலுடன் ஆட்சி நடத்தப்பட்டது. 1986 ஆம் ஆண்டு பதவிகள் கட்சிகளுக்கிடையே மாற்றிக் கொள்ளப்பட்டன.
# கூட்டணி அரசு

## கூட்டணிக்கு எடுத்துக்காட்டு

### சப்பான்

இரண்டாம் உலகப்போரின் பின்னா் ஜப்பானில் பொதுவாக லிபரல் டெமாக்ரெடிக் கட்சியாலே ஆண்டு வரப்பட்டது. 1955-லிருந்து தொடா்ந்து கிடைத்த வெற்றிக்குப் பின்னா் 1993ம் ஆண்டு தோ்தலில் ஒரு பின்னடைவு ஏற்பட்டது. 8 கட்சிக் கூட்டணி அரசு LDP அரசிற்குப் பதிலாக பதவியில் அமா்ந்தது. ஜப்பான் கம்யூனிஸ்டு கட்சியைத் தவிர அனைத்து எதிா்கட்சிகளும் இவ்வரசில் அங்கம் வகித்தன. அன்றிலிருந்து ஒவ்வொரு ஜப்பானிய அரசும் கூட்டணி அரசுகளாகவே அமைந்து வந்துள்ளது.
# கூட்டணி அரசு

## கூட்டணிக்கு எடுத்துக்காட்டு

### நியூசிலாந்து

1996 ஆம் ஆண்டு தோ்தலில் நியுசிலாந்தில் MMP என்னும் கொள்கை அறிமுகப்படுத்தப்பட்டது. நாடாளுமன்றத்தில் இடம் பெறுவதற்கு கட்சிகள் 121 தொகுதிகளில் குறைந்தது 50 விழுக்காடு தொகுதிகளில் வெற்றி பெற்றிருக்க வேண்டும். இதுவரை எந்த அரசியல் கட்சிக்கும் இதுபோன்ற பெரும்பான்மை கிடைக்காததால் கூட்டணி அரசு அமைப்பது அங்கு தேவையான ஒன்றாகும். எடுத்துக்காட்டாக 2017 ஆம் ஆண்டு தோ்தலில் லேபா் கட்சி 46 உறுப்பினா்களையும் நியுசிலாந்து பாிஸ்ட் கட்சி 9 உறுப்பினா்களையும் கிரின் கட்சி 8 உறுப்பினா்களையும் மொத்தமாக 63 உறுப்பினா்களைக் கொண்டிருந்தனா்.
# கஜேந்திர சிங் செகாவத்

**கஜேந்திர சிங் செகாவத்** (**Gajendra Singh Shekhawat**) (பிறப்பு: 3 அக்டோபர்1967) இராஜஸ்தான் மாநில பாரதிய ஜனதா கட்சியின் அரசியல்வாதியும், 2014 மற்றும் 2019-இல் ஜோத்பூர் மக்களவையிலிருந்து தேர்ந்தெடுக்கப்பட்ட 16வது மற்றும் 17வது மக்களவை உறுப்பினரும் ஆவார்.  
மேலும் இவர் நரேந்திர மோதியின் இரண்டாம் அமைச்சரவையில் நீர் வள அமைச்சகத்தின் காபினெட் அமைச்சராக 31 மே 2019 அன்று பதவியேற்றார்.  
மேலும் கஜேந்திர சிங் செகாவத், பாரதிய ஜனதா கட்சியின் விவசாயிகள் சங்கத்தின் தேசிய தலைமைச் செயலாளராகவும் உள்ளார்.
# யின் யாங்கு

''). மங்கோலிய கொடியிலும் தென் கொரிய கொடியிலும் காணப்படுகிறது. ]]  
**யின் மற்றும் யாங்கு** (Yin and Yang, ) என்பது மரபுவழி சீனதத்துவத்தில் இரட்டைத் தத்துவத்தை விளக்கும் ஒரு கருத்து ஆகும். வாழ்வில் இரவும் பகலும், எதிரும் புதிரும், எதிா்மறையும் நோ்மறையும் எப்படி ஒன்றையொன்று இயற்கையிலேயே சாா்ந்துள்ளது என்பதையும் எப்படி ஒன்றிலிருந்து மற்றொன்று துலங்கும் என்பதை விளக்கும் தத்துவம் இது. அண்டம் துவங்கும் பொழுது பெருந்திறனின் சக்தியெல்லாம் இணைந்து எதிரும் புதிருமாகவும் நோ்மறை எதிா்மறையாகவும் குழம்பியதில் இவை ஒரு ஒழுங்கினை அடைந்து பொருட்களாகவும் உயிா்களாகவும் உருப்பெற்றன என்கிறது சீன அண்டவியல். **யின்** என்பது உயிா்ப்பற்ற ஏற்றுக்கொள்கின்ற தன்மையுடையதாகவும் **யாங்கு** என்பது உயிா்ப்புள்ள வழங்கும் தன்மையுடையதாகவும் உலகில் எல்லா மாற்றங்களிலும் பொறுப்பேற்றுக் கொள்கின்றன. ஒவ்வொரு வருடமும் வரும் பருவ மாற்றங்களிலும் நில அமைப்பிலும், ஆண் பெண் என்ற இரு தத்துவங்களிலும் சமூக அரசியல் சரித்திரம் போன்றவற்றிலும் ஒழுங்கு ஒழுங்கின்மை இது போன்று இரண்டும் மாறி மாறி வருவதே இயற்கையாகும்.  
சீன அண்டவியலில் பல பரிமாணங்கள் உள்ளன. யின் மற்றும் யாங்கு தொடா்பான சீன அண்டவியலில் அண்டத்தில் அண்டத்தினால் சுயமாகத் தோற்றுவிக்கப்பட்ட சக்தி “கியூ” என்று அழைக்கப்பட்டது. யின் யாங்கு அண்டவியலில் “கியூ ” என்னும் சக்தி பல வடிவங்களாக உருவெடுத்தது. மனித இனமும் இதில் அடங்கும். உலகில் உள்ள நோ்மறை எதிா்மறை வடிவங்களான, ஒளியும் இருளும், நெருப்பும் நீரும் விரிவடைதலும் சுருங்குதலும் போன்ற பலவும் யின்யாங்கு தத்துவத்தின் வழிபாடுகளாகவே உணரப்பட்டன. இந்த இரட்டைத் தத்துவம் பல சீனப் பழங்கால அறிவியல் மற்றும் தத்துவக் கோட்பாடுகளிலும் பிரதிபலிப்பதுடன் பாரம்பரிய சீன மருத்துவத்திற்கும் வழிகாட்டியாக உள்ளது. இவை மட்டுமல்லாமல் சீன சண்டைக் கலைகளுக்கும் உடற்பயிற்சி முறைகளுக்குமான “பாகுசாஸ்”, டெய்ஜி கூவான் மற்றும் சைகோஸ் போன்றவைக்கும் இத்தத்துவங்களே வழிகாட்டிகளாக விளங்குகின்றன.  
இரட்டையில் ஒற்றுமை என்பது பலத்த தத்துவங்களின் அடிப்படை. எதிரும் புதிரும் வேறாக இருந்தாலும் ஒன்றை ஒன்று சாா்ந்துள்ளது என்பதிலிருந்தும் ஒன்றில்லாமல் மற்றொன்றில்லை என்பது இரண்டுமான ஒன்று, இரண்டையும் இணைத்த ஒன்றைவிட சக்தி வாய்ந்த ஒன்று என்பது கூறப்பட்டுள்ளது. பகலின்றி இரவில்லை, ஒளியில்லாமல் இருளில்லை. அதுபோலவே இருளில்லாமல் ஒளியில்லை. இருளில்லாமல் ஒளியை அறியவும் முடியாது. இவைதான் யிங் யாங்கு தத்துவத்தின் அடிப்படை. யிங் யாங்கின் குறியீடும் இரண்டு எதிா்துருவங்களின் சமபங்கையும், ஒன்றில் மற்றொன்று சரிபங்காக அங்கம் வகிக்கின்றது என்பதையும் விளக்குகின்றது.  
தாவோ தத்துவத்தின் பொருளியல் கடந்த ஆய்வில் உண்மை எது பொய் எது என்பதும் நன்மை எது தீமை எது என்பதும் பாா்ப்பவரின் கண்ணோட்டத்தைப் பொறுத்தது என்றும் இவை எதுவும் அறுதி செய்யப்பட்ட ஒன்று அல்ல என்றும் கூறப்பட்டுள்ளது. அதுபோலவே யின் யாங்கு தத்துவமும் உண்மையும் பொய்யும், தீதும் நன்றும் பிரிக்கப்பட முடியாது என்று கூறுகின்றது.  
கன்பூசியஸ் தத்துவத்தின் அறிவுரைகளிலும் குறிப்பாக கிமு 2 ஆம் நூற்றாண்டு தத்துவ அறிஞா் டாங் ஜோஸ்சு யின் யாங்கு கருத்துக்கு நன்நெறி விளக்கமும் கற்பித்தார்.
# யின் யாங்கு

## மொழியியல் பார்வை

யின் 陰 அல்லது 阴 யாங்கு 陽 அல்லது 阳 என்ற சீன சொற்கள் யின் என்பது மறைந்த பகுதி என்றும் யாங்கு என்பது ஒளிரும் பகுதி என்றும் இவை எழுத்துக்கள், ஒலி வடிவம், எழுத்தின் மூலம் ஆகியவை குறித்து பகுத்தாய்வு செய்யத் தகுத்தவை எனவும் அறியப்படுகிறது.
# அல்லாக்டைட்டு

**அல்லாக்டைட்டு** (*Allactite*) என்பது Mn<sub>7</sub>(AsO<sub>4</sub>)<sub>2</sub>(OH)<sub>8</sub> என்ற மூலக்கூற்று வாய்ப்பாட்டால் விவரிக்கப்படும் ஓர் அரியவகை ஆர்சனேட்டு கனிமம் ஆகும். வளருருமாற்ற மாங்கனீசு துத்தநாகத் தாது படிவுகளில் இக்கனிமம் தோன்றுகிறது. சுவீடன், ஐக்கிய அமெரிக்கா போன்ற நாடுகளில் அல்லாக்டைட்டு கனிமம் கிடைக்கிறது. வலிமையான பல்வண்ண திசைப் படிகப் பண்பு கொண்ட்தாக இக்கனிமம் இருப்பதால், கிரேக்க மொழியில் மாற்றம் உடைய என்ற பொருள் கொண்ட அலாக்டெய்ன் என்ற வேர் சொல்லிலிருந்து இப்பெயர் தருவிக்கப்பட்டுள்ளது .
# தாரா சிலை

**தாரா சிலை** என்பது இலங்கையின் 7- 8 ஆம் நூற்றாண்டைச் சேர்ந்த தங்க முலாம் பூசப்பட்ட ஒரு வெண்கலச் சிலையாகும். இது பௌத்த சமய பெண் தெய்வமான தாராவின் சிலையாகும். பத்தொன்பதாம் நூற்றாண்டில் பிரித்தானியர் கண்டியின் கடைசி மன்னரை வென்று கண்டி இராச்சியத்தை கைப்பற்றினர். அப்போது இலங்கையின் பிரித்தானியத் தேசாதிபதியாக இருந்தவர் ராபர்ட் பிரௌன்ரிக் என்பவர். இவரது பதவிக்காலம் முடிந்து இவர் பிரிட்டன் சென்றபோது தன்னுடன் இந்தச் சிலையையும் கொண்டு சென்றார். பின்னர் இச்சிலையை இவர் 1830 இல் பிரித்தானிய அருங்காட்சியகத்துக்கு வழங்கினார்.
# தாரா சிலை

## பின்னணி

கி.மு மூன்றாம் நூற்றாண்டில் இருந்து இலங்கைத் தீவில் பௌத்த சமயமானது தொடர்ச்சியான வரலாற்றைக் கொண்டுள்ளது. இந்து தாய் தெய்வமான தாரா, பௌத்த சமயத்தினுள் ஒரு புதிய பாத்திரமாக மறுவடிவம் பெற்றது. மகாயான பௌத்தத்தில் தாரா ஒரு முக்கியத்துவம் வாய்ந்த ஒரு பெண் தெய்வமாவார். இலங்கையில் ஒரு காலத்தில் மகாயான பௌத்தப் பிரிவானது தழைத்தோங்கியது. ஆனால் பிற்காலத்தில் தேரவாத பௌத்தம் தலையெடுத்தது. தென்கிழக்கு ஆசியாவின் பல நாடுகளைப் போலவே இலங்கை ஒரு தேராவத பௌத்த நாடாக உள்ளது.
இச்சிலையானது ஒரு காலத்தில் காவல் தெய்வமான பத்தினி தெய்வமான கண்ணகியின் சிலையாக கருதப்பட்டது. ஆனால் தறோபோது இந்த சிலை தாராவினுடையது என ஒப்புக் கொள்ளப்பட்டுள்ளது.
# தாரா சிலை

## விளக்கம்

இது ஆள் உயரத்தில் வெண்கலத்தால் வடிக்கப்பட்ட ஒரு பெண் தெய்வச் சிலையாகும். இது மெழுகுமண் வார்ப்பில் உருவாக்கப்பட்ட கெட்டியான சிலையாகும். நாகாசு வேலை செய்யப்பட்டு தங்கச் சிலைபோன்று தோன்ற தங்க முலாம் பூசப்பட்டுள்ளது. தாராவின் வலது கையானது வரத முத்திரையுடனும், இடது கையானது தாமரை மலரை ஏந்தி இருப்பதைப் போலவும், தொங்கிய காதுகளுடனும், மூடிய கண்களுடனும், வடிவமைக்கப்பட்டுள்ளது. தற்போது அந்த தாமரை மலர் கையில் இல்லை. இச்சிலையானது உயரமான ஒரு மணிமுடியைக் கொண்டதாக உள்ளது. அந்த மணிமுடியியன் முன் பக்கத்தில் ஒரு துளையுள்ளது அதில் விலை மதிப்புமிக்க இரத்தினக் கல் பதிக்கப்பட்டிரிந்திருக்கும். நின்ற கோலத்தில் அனுராதபுரம் கலையம்ச தாரா சிலையின் ஓரேஒரு மாதிரி இந்தச் சிலையாகும். இந்தச் சிலை அதன் தோற்றத்தில் மட்டுமல்லாமல், இதன் செய்முறையாலும் மதிப்புமிக்கதாக உள்ளது. மேலும் இந்த கனமாக சிலையானது மெழுகுமண் வார்ப்பு என்ற உயர்ந்த தொழில் நுட்பத்தைப் பயன்படுத்தி விலையுயர்ந்த உலோகக் கலவையில் இருந்து உருவாக்கப்பட்டது.
# தாரா சிலை

## பிரதி

இந்த சிலையின் ஒரு மாதிரியானது இலங்கையின் கொழும்பு தேசிய அருங்காட்சியகத்தில் உள்ளது .
# 4-ஐதராக்சி-2-ஆக்சோபெண்டேனாயிக் அமிலம்

**4-ஐதராக்சி-2-ஆக்சோபெண்டேனாயிக் அமிலம்** (*4-Hydroxy-2-oxopentanoaic acid*) என்பது C<sub>5</sub>H<sub>8</sub>O<sub>4</sub> என்ற மூலக்கூற்று வாய்ப்பாட்டால் விவரிக்கப்படும் ஓரு கரிம வேதியியல் சேர்மமாகும். 4-ஐதராக்சி-2-ஆக்சோவேலரேட்டு என்ற பெயராலும் இச்சேர்மம் அறியப்படுகிறது. 4-ஆக்சலோகுரோட்டோனேட்டை 4-ஆக்சலோகுரோட்டோனேட்டு டிகார்பாக்சிலேசு என்ற நொதியைப் பயன்படுத்தி கார்பாக்சில் நீக்கம் செய்வதன் மூலமாக இச்சேர்மத்தைத் தயாரிக்க இயலும். மேலும் இச்சேர்மத்தை 4-ஐதராக்சி-2-ஆக்சோவேலரேட்டு ஆல்டோலேசு என்ற நொதியைப் பயன்படுத்தி தரங்குறைப்பு வினைக்கு உள்ளாக்கி அசிட்டால்டிகைடு மற்றும் பைருவேட்டு சேர்மங்களாக மாற்றலாம். தலைகீழாக 2-ஆக்சோபெண்ட்-4-ஈனோயேட்டு ஐதரேட்டேசு என்ற நொதியைப் பயன்படுத்தி வினையான நீர்நீக்க வினை மூலம் 2-ஆக்சோபெண்ட்-4-ஈனோயேட்டும் தயாரிக்கலாம்.
# நேபாள பார்வையற்றோர் துடுப்பாட்ட அணி

**நேபாள தேசிய பார்வையற்றோர் துடுப்பாட்ட அணி** பார்வையற்றோர் விளையாடும் துடுப்பாட்டத்தில் நேபாளை பிரதிநிதித்துவப்படுத்தும் அணியாகும். இந்த அணியை நேபாள பார்வையற்றோருக்கான துடுப்பாட்ட சங்கம் நிர்வகிக்கிறது. நேபாள பார்வையற்றோர் துடுப்பாட்ட அணி முதன்முதலில் பார்வையற்றோர் 2017 டி20 உலக கிண்ணத்தில் விளையாடியது. இத்தொடரில் நேபாள அணி தென் ஆப்பிரிக்க அணி மற்றும் நியூசிலாந்து அணி ஆகியவற்றை வென்றது.
# நேபாள பார்வையற்றோர் துடுப்பாட்ட அணி

## விளையாடிய தொடர்கள்

### பார்வையற்றோர் டி20 உலக கிண்ணம்

2012-குழுநிலை  
2017- குழு நிலை
# நேபாள பார்வையற்றோர் துடுப்பாட்ட அணி

## விளையாடிய தொடர்கள்

### 40 ஓவர் பார்வையற்றோர் துடுப்பாட்ட உலக கிண்ணம்

2018-குழு நிலை
# இலங்கை பார்வையற்றோர் துடுப்பாட்ட அணி

**இலங்கை தேசிய பார்வையற்றோர் துடுப்பாட்ட அணி** பார்வையற்றோர் விளையாடும் துடுப்பாட்டத்தில் இலங்கையை பிரதிநிதித்துவப்படுத்தும் அணியாகும். இந்த அணியை இலங்கை பார்வையற்றோருக்கான துடுப்பாட்ட சங்கம் நிர்வகிக்கிறது. உலகக் கோப்பையின் ஒவ்வொரு பதிவிலும் பார்வையற்றோருக்கான இலங்கை அணி பங்கேற்றுள்ளது.
# இலங்கை பார்வையற்றோர் துடுப்பாட்ட அணி

## விளையாடிய தொடர்கள்

### 40 ஓவர் பார்வையற்றோர் துடுப்பாட்ட உலக கிண்ணம்

1. 1998 பார்வையற்றோர் துடுப்பாட்ட உலக கிண்ணம் - குழுநிலை
1. 2002 பார்வையற்றோர் துடுப்பாட்ட உலக கிண்ணம் - குழுநிலை
1. 2006 பார்வையற்றோர் துடுப்பாட்ட உலக கிண்ணம் - அரையிறுதி
1. 2014 பார்வையற்றோர் துடுப்பாட்ட உலக கிண்ணம் - அரையிறுதி
1. 2018 பார்வையற்றோர் துடுப்பாட்ட உலக கிண்ணம் - அரையிறுதி
# இலங்கை பார்வையற்றோர் துடுப்பாட்ட அணி

## விளையாடிய தொடர்கள்

### டி20 பார்வையற்றோர் துடுப்பாட்ட உலகக் கிண்ணம்

1. 2012 டி20 பார்வையற்றோர் துடுப்பாட்ட உலகக் கிண்ணம் - அரையிறுதி
1. 2017 டி20 பார்வையற்றோர் துடுப்பாட்ட உலகக் கிண்ணம் - அரையிறுதி
# இலங்கை பார்வையற்றோர் துடுப்பாட்ட அணி

## விளையாடிய தொடர்கள்

### பார்வையற்றோர் டி20 ஆசியக் கோப்பை

1. 2015 - குழுநிலை
# உலக பார்வையற்றோர் துடுப்பாட்ட அவை

**உலக பார்வையற்றோர் துடுப்பாட்ட அவை** (WBCC) என்பது பார்வையற்றோர் துடுப்பாட்டத்தை நிர்வகிக்க உருவாக்கப்பட்ட அவை ஆகும். இந்த அவை 1996ல் புது டெல்லியில் நடந்த கூட்டத்தில் பார்வையற்றோர் துடுப்பாட்டத்தை ஊக்குவிக்கவும் நிர்வகிக்கவும் உருவாக்கப்பட்டது. ஜார்ஜ் ஆபிரகாம் இந்த அவையின் முதல் தலைவர் ஆவார்.
# உலக பார்வையற்றோர் துடுப்பாட்ட அவை

## முழு உறுப்பினர்கள்

- ஆஸ்திரேலியா
- வங்கதேசம்
- இங்கிலாந்து
- இந்தியா - (CABI)
- நேபாள்
- நியூசிலாந்து
- பாகிஸ்தான் - (PBCC)
- தென் ஆப்பிரிக்கா
- இலங்கை
- மேற்கிந்திய தீவுகள்
# உலக பார்வையற்றோர் துடுப்பாட்ட அவை

## தற்போதைய அலுவலக ஊழியர்கள்

1. சையத் சுல்தான் ஷா (பாக்கித்தான்); தலைவர்
1. மஹான்டேஷ் ஜி.கே (இந்தியா); முதல் துணை தலைவர்
1. சுமால் ஆலன் (தென்னாப்பிரிக்கா); இரண்டாவது துணை தலைவர்
1. ரேமண்ட் மாக்ஸ்லி (ஆஸ்திரேலியா); பொது செயலாளர்
1. அர்மண்ட் பாம் (தென்னாப்பிரிக்கா); தொழில்நுட்ப இயக்குநர்
1. பீட்டர் சக் (இங்கிலாந்து); நிதி இயக்குநர்
1. ரோரி ஃபீல்டு (இங்கிலாந்து); உலகளாவிய வளர்ச்சி இயக்குநர்
1. நாகேஷ் எஸ்.பி. (இந்தியா); நிதி திரட்டலுக்கான இயக்குநர்
# உலக பார்வையற்றோர் துடுப்பாட்ட அவை

## குழு

- பீட்டர் டொனோவன் (தலைவர்)
- டிம் குட்ரிட்ஜ் (துணை தலைவர்)
- ஜெஃப் ஸ்மித் (பொது செயலாளர்)
- அலிஸ்டர் சைமன்ட்சென் (வளர்ச்சி மற்றும் நிதியுதவி)
- முரளி ரங்கநாதன் (பொருளாளர்)
# உலக பார்வையற்றோர் துடுப்பாட்ட அவை

## உலக பார்வையற்றோர் துடுப்பாட்ட அவையின் தலைவர்கள்

- ஜார்ஜ் ஆபிரகாம் (நிறுவனர் மற்றும் தலைவர்) 1996 - 2004
- பீட்டர் டொனோவன் (தலைவர்) 2004 - தற்போது
# ராம்தாஸ் அதவாலே

**இராம்தாஸ் பாண்டு அதவாலே** (Ramdas Bandu Athawale) (பிறப்புப்:25 திசம்பர் 1959), இந்தியச் அரசியல்வாதியும், இந்தியக் குடியரசுக் கட்சியின் (அ) தலைவரும் ஆவார். இவர் 3 ஏப்ரல் 2014 முதல் மாநிலங்களவை உறுப்பினராக உள்ளார்.  
இந்தியக் குடியரசுக் கட்சியில் இருந்த போது, 12, 13 மற்றும் 14வது மக்களவை உறுப்பினராகத் தேர்ந்தெடுக்கப்பட்டவர். பின்னர் அக்கட்சியிலிருந்து பிரிந்து இந்தியக் குடியரசுக் கட்சி (அ) எனும் அரசியல் கட்சியின் நிறுவனத் தலைவர் ஆனார்.  
இவர் நரேந்திர மோதியின் முதல் அமைச்சரவை மற்றும் நரேந்திர மோதியின் இரண்டாம் அமைச்சரவையிலும், சமூக நீதி மற்றும் அதிகாரமளிக்கும் அமைச்சகத்தில் இணை அமைச்சராக உள்ளார்.
# காமாட்சிபட்டி, முசிறி ஒன்றியம்

**காமாட்சிபட்டி** (KAMAKSHIPATTI) என்பது இந்தியாவின், தமிழ்நாட்டின், திருச்சிராப்பள்ளி மாவட்டம், முசிறி ஊராட்சி ஒன்றியத்துக்கு, உட்பட்ட ஒரு சிற்றூர் ஆகும்.
# காமாட்சிபட்டி, முசிறி ஒன்றியம்

## மக்கள்வகைப்பாடு

இந்த ஊரானது மாவட்டத்தின் தலைநகரான திருச்சிராப்பள்ளியில் இருந்து 29 கிலோமீட்டர் தொலைவிலும், மாநிலத் தலைநகரான சென்னையில் இருந்து 345 கிலோமீட்டர் தொலைவிலும் உள்ளது. 2011 ஆண்டு மக்கள் கணக்கெடுப்பின்படி இக்கிராமத்தில் 250 வீடுகள் உள்ளன. கிராமத்தின் மொத்த மக்கள் தொகையானது 913 ஆகும். இதில் ஆண்கள் எண்ணிக்கை 465, பெண்களின் எண்ணிக்கை 448 என உள்ளது. மக்களின் கல்வியறிவு விகிதமானது 56.5% என உள்ளது. இது தமிழ்நாட்டின் சராசரி எழுத்தறிவு விகிதமான 80.09 % ஐ விடக்குறைவு ஆகும்.
# காமாட்சிபட்டி, ஊத்தங்கரை வட்டம்

**காமாட்சிபட்டி** (KAMAKSHIPATTI) என்பது இந்தியாவின், தமிழ்நாட்டின், கிருஷ்ணகிரி மாவட்டம், ஊத்தங்கரை வட்டத்துக்கு, உட்பட்ட ஒரு வருவாய் கிராமம் ஆகும்.
# காமாட்சிபட்டி, ஊத்தங்கரை வட்டம்

## மக்கள்வகைப்பாடு

ராமகிருஷ்ணம்பதி ஊராட்சிக்கு உட்பட்ட இந்த ஊரானது ஊத்தங்கரையில் இருந்து 18 கிலோமீட்டர் தொலைவிலும், மாவட்டத்தின் தலைநகரான கிருஷ்ணகிரியில் இருந்து 45 கிலோமீட்டர் தொலைவிலும் உள்ளது. 2011 ஆண்டு மக்கள் கணக்கெடுப்பின்படி இக்கிராமத்தில் 196 வீடுகள் உள்ளன. கிராமத்தின் மொத்த மக்கள் தொகையானது 859 ஆகும். இதில் ஆண்கள் எண்ணிக்கை 448, பெண்களின் எண்ணிக்கை 411 என உள்ளது.
# மலேசிய கல்வி அமைச்சு

**மலேசிய கல்வி அமைச்சு** (மலாய்: *Kementerian Pendidikan Malaysia*; ஆங்கிலம்: *Ministry of Education Malaysia*) என்பது மலேசிய அரசாங்க அமைச்சுகளில் ஒன்றாகும். இந்த அமைச்சின் தலைமையகம் புத்ராஜெயா (*Putrajaya*) மத்திய அரசாங்க நிர்வாக மையத்தில் (*Federal Government Administrative Centre*) உள்ளது.  
இந்த அமைச்சு, மலேசியாவின் கல்வித் துறை சார்ந்த அனைத்து அமைப்புகளுக்கும்; செயல் பாடுகளுக்கும் பொறுப்பு வகிக்கும் முதன்மை அரசாங்க அமைப்பாகச் செயல் படுகின்றது. அத்துடன் கல்வி சார்ந்த அனைத்துக் கொள்கைகளையும் நிர்வகித்துப் பராமரிக்கும் பொறுப்புகளையும் கொண்டுள்ளது.  
மலேசியாவின் 23-ஆவது அமைச்சரவை 2022 டிசம்பர் 2-ஆம் தேதி, அறிவிக்கப்பட்டது. மலேசியக் கல்வி அமைச்சராக பாட்லினா சீடேக் (*Fadhlina Sidek*) என்பவர் நியமிக்கப்பட்டார். மறுநாள் 2022 டிசம்பர் 3-ஆம் தேதி, 28 அமைச்சர்களும் பதவிப் பிரமாணம் எடுத்துக் கொண்டனர்.
# மலேசிய கல்வி அமைச்சு

## பொது

மலேசிய கல்வித் துறை அமைச்சு உருவாக்கப்பட்ட தொடக்கக் காலத்தில், மலேசிய கல்வி அமைச்சு (*Kementerian Pendidikan*) என்று பொதுவாக அழைக்கப்படது. அந்த அமைச்சு கல்வி தொடர்பான அனைத்துச் செயல்பாடுகளுக்கும் பொறுப்பாக இருந்தது.  
2004-ஆம் ஆண்டில், மலேசியக் கல்வி அமைச்சு இரு பிரிவுகளாகப் பிரிக்கப்பட்டன. ஒரு பிரிவின் பெயர் **மலேசிய கல்வி அமைச்சு** (*Kementerian Pelajaran*). பாலர் பள்ளி முதல் உயர்நிலைப்பள்ளி வரையிலான பொறுப்புகளை ஏற்றுக் கொண்டது. மற்றொரு பிரிவின் பெயர் **மலேசிய உயர்கல்வி அமைச்சு** (*Ministry of Higher Education*).  
பிரதமர் நஜீப் ரசாக் (*Prime Minister Najib Razak*) பிரதமராகப் பொறுப்பு வகித்த காலத்தில், இரண்டு அமைச்சுகளும் ஒன்றிணைக்கப்பட்டு ஒரே கல்வி அமைச்சின் கீழ் கொண்டு வரப்பட்டன. அதன் பின்னர், 2015-இல் மீண்டும் இரு அமைச்சுகளாகப் பிரிக்கப்பட்டு தனித்தனியாகச் செயல்பட்டன.
# மலேசிய கல்வி அமைச்சு

## பொறுப்பு துறைகள்

- கல்வி முறை (*Education System*)
- கட்டாயக் கல்வி (*Compulsory Education*)
- மூன்றாம் நிலைக் கல்வி (*PreTertiary Education*)
- பாடத்திட்டத் தரநிலை (*Curriculum Standard*)
- பாடநூல்கள் (*Textbooks*)
- தரப்படுத்தப்பட்ட சோதனை (*Standardised Test*)
- மொழிக் கொள்கை (*Language Policy*)
- மொழிப் பெயர்ப்பு (*Translation*)
- தெரிந்தெடுப்பு பள்ளிகள் (*Selective Schools*)
- திறன் பள்ளிகள் (*Comprehensive Schools*)
- தொழில்நுட்ப, தொழிற்கல்வி, பயிற்சி (*Technical, Vocational Education, Training*) (**TVET**)
# மலேசிய கல்வி அமைச்சு

## கூட்டரசு நிறுவனங்கள்

- **டேவான் பகாசா டான் புசுதாகா**
- (*Institute of Language and Literature*)
- (*Dewan Bahasa dan Pustaka*) (**DBP**)
- டேவான் பகாசா
- **மலேசிய தேர்வு மன்றம்**
- (*Malaysian Examination Council*)
- (*Majlis Peperiksaan Malaysia*) (**MPM**)
- மலேசிய தேர்வு மன்றம்
# மலேசிய கல்வி அமைச்சு

## கல்வி சார்ந்த சட்டங்கள்

மலேசியக் கல்வித் துறை அமைச்சு, கல்வி சார்ந்த பல முக்கிய சட்டங்கள்; மற்றும் கொள்கைகளை நிர்வகிக்கும் பொறுப்பிலும் உள்ளது.  
- **கல்வி நிறுவனங்கள் (ஒழுங்குமுறை) சட்டம் 1976** [சட்டம் 174]
- (*Educational Institutions (Discipline) Act 1976* [Act 174])
- **டேவான் பகாசா டான் புசுதகா சட்டம் 1959** [சட்டம் 213]
- (*Dewan Bahasa dan Pustaka Act 1959* [Act 213])
- **மலேசியத் தேர்வுகள் மன்றச் சட்டம் 1980** [சட்டம் 225]
- (*Malaysian Examinations Council Act 1980* [Act 225])
- **மலேசிய கல்விச் சட்டம் 1996** [சட்டம் 550]
- (*Education Act 1996* [Act 550])
# மலேசிய கல்வி அமைச்சு

## அரசியல் முக்கியத்துவம்

வரலாற்று அடிப்படையில் துங்கு அப்துல் ரகுமான் அவர்களைத் தவிர மற்ற அனைத்து மலேசியப் பிரதமர்களும் கல்வி அமைச்சராகப் பொறுப்பு வகித்துள்ளனர். ஆகவே, மலேசிய கல்வி அமைச்சர் பதவி என்பது மலேசியப் பிரதமர் பதவிக்கு ஒரு படிக்கல்லாகக் கருதப்படுகின்றது.
<nowiki/>
# அனுராக் தாகூர்

**அனுராக் சிங் தாகூர்** (பிறப்பு: அக்டோபர் 24, 1974) இமாச்சலப் பிரதேசத்தில் ஹமீர்பூரிலிருந்து இந்தியாவின் பாராளுமன்றத்தின் கீழவை உறுப்பினராகவும், மத்திய இணை அமைச்சராகவும் பணியாற்றுகிறார். இவர் இமாச்சல பிரதேச முன்னாள் முதலமைச்சர் பிரேம் குமார் துமால் என்பவரின் மகன் ஆவார். பாரதீய ஜனதா கட்சியின் வேட்பாளராக, 2008 ஆம் ஆண்டு மே மாதம் நடந்த இடைத்தேர்தலில் வென்று மக்களவைக்குத் தேர்ந்தெடுக்கப்பட்டார். அதைத்தொடர்ந்து வந்த 4 தேர்தல்களிலும் வெற்றி பெற்ற இவர் 14, 15, 16, மற்றும் 17 வது மக்களவை உறுப்பினராக உள்ளார்.  
இவர் தற்போது தகவல் மற்றும் ஒளிபரப்பு அமைச்சர் மற்றும் இளைஞர் நலம் மற்றும் விளையாட்டு அமைச்சராக உள்ளார்.  
2016 ஆம் ஆண்டு மே மாதம் முதல் பிப்ரவரி 2017 வரை பி.சி.சி.ஐயின் கிரிக்கெட் கட்டுப்பாட்டு வாரியத்தின் தலைவர் இருந்தார். பிறகு உச்ச நீதிமன்றம் அவரை பணிநீக்கம் செய்ய உத்தரவிட்டதைத் தொடர்ந்து பிசிசிஐ தலைவர் பதவியில் இருந்து விலகினார். 2016 ஆம் ஆண்டு ஜூலை 29 ஆம் தேதி, பிராந்திய இராணுவத்தில் வழக்கமான ஆணையராக இருக்கும் முதல் பாஜக நாடாளுமன்ற உறுப்பினர் என்ற பெயரைப் பெற்றார்.
# அனுராக் தாகூர்

## ஆரம்ப வாழ்க்கை மற்றும் கல்வி

தாக்கூர் 24 அக்டோபர் 1974ஆம் ஆண்டு ஹமீர்பூரில் பிறந்தார். அவர் பிரேம் குமார் துமால் மற்றும் ஷீலா தேவி ஆகியோரின் மூத்த மகன். அவர் ஜலந்தர் தயானந்த் மாடல் பள்ளியில் படித்தார். தொடர்ந்து ஜலாந்தர் டாகா கல்லூரியில் தனது பி.ஏ. படிப்பை முடித்தார்.
# அனுராக் தாகூர்

## அரசியல் வாழ்க்கை

மே மாதம் 2008 இல், தன் தந்தையின் தொகுதியான ஹமீர்பூர் தொகுதியில் இருந்து இந்தியாவின் 14 வது மக்களவை நாடாளுமன்ற உறுப்பினராகத் தேர்ந்தெடுக்கப்பட்டார். 2009 ல் 15 வது மக்களவை, 2014 ல் 16 வது மக்களவை, 2019 ல் 17 வது மக்களவை ஆகியவற்றிற்கு மீண்டும் தேர்ந்தெடுக்கப்பட்டார். பின்னர், தாகூர் அகில இந்திய பாரதீய ஜனதா யுவ மோர்ச்சாவின் தலைவராக நியமிக்கப்பட்டார்.  
தாகூர், மே மாதம் 2019 ல், நிதி மற்றும் கார்ப்பரேட் விவகாரங்களுக்கான இணை அமைச்சரானார்.
# அனுராக் தாகூர்

## கிரிக்கெட் வாழ்க்கை

2000 ஆம் ஆண்டு நவம்பர் மாதம் ஜம்மு & காஷ்மீருக்கு எதிரான ஒரு ரஞ்சி டிராபி போட்டியில் விளையாடினார். முன்பாக அவர் ஹெச்பிஎசியின் தலைவராக இருந்தபோது, அவரை HPCA ரஞ்சி கோப்பை கிரிக்கெட் அணியின் தேர்வுக்குழுத் தலைவராக தன்னை நியமித்துக் கொண்டார். இமாச்சலப் பிரதேசத்தின் தர்மசாலாவில் உள்ள சர்வதேச கிரிக்கெட் ஸ்டேடியம் உருவாவதற்கு அவர் உதவினார். இமாச்சலப் பிரதேசத்தை பிரதிநிதித்துவப்படுத்தும் முதல் கிரிக்கெட் போட்டியில் விளையாடினார், மேலும் 2000-2001 காவக்கட்டத்தில் ஜம்மு மற்றும் காஷ்மீருக்கு எதிரான ஆட்டத்தில் அணிக்கு கேப்டனாக அணிக்கு தலைமை தாங்கினார். அதில் ஜம்மு-காஷ்மீர் 4 விக்கெட்டுகள் வித்தியாசத்தில் வென்றது.
# அனுராக் தாகூர்

## கிரிக்கெட் நிர்வாகி

இந்திய உச்ச நீதிமன்றம் 02/01/2017 அன்று தலைவர் பதவியில் இருந்து நீக்கப்படும் வரை தாகூர் இந்திய கிரிக்கெட் கட்டுப்பாட்டு வாரியத்தின் (பி.சி.சி.ஐ.) தலைவராக இருந்தார். 2000 ஆம் ஆண்டு ஜூலை மாதம் மாநில கிரிக்கெட் சங்கத்தின் தலைவர் பதவியை ஏற்ற பிறகு, முதல்-வகுப்பில் அறிமுகமான முதல் கிரிக்கெட் வீரர் என்ற பெருமையை அவர் பெற்றார். இந்த முதல் டெஸ்ட் அவரது முதல் மற்றும் ஒரே ஒரு முதல்-வகுப்பு கிரிக்கெட் போட்டியாக இருந்தது. முதல் வகுப்பு கிரிக்கெட்டில் இந்த அனுபவம் BCCI தேசிய ஜூனியர் தேர்வுக் குழுவில் அவரது நிலையை உயர்த்தியது, ஏனெனில் முதல் வகுப்பு வீரர்கள் மட்டுமே தேசிய தேர்வாளர்களாக இருக்க முடியும்.  
பி.சி.சி.ஐ.யின் செயலர் பதவியில் இருந்து தாகூர் தொடர்ந்து பதவி உயர்வடைந்துள்ளார். 2016 ஆம் ஆண்டு மே 22 ஆம் தேதி, பி.சி.சி.ஐ. தலைவராகத் தேர்ந்தெடுக்கப்பட்ட தாக்கூர், ஜனவரி 2017 ல் உச்சநீதிமன்றத்தால் பதவி நீக்கப்பட்டார்.  
இவர் தாகூர் மகளிர் அறக்கட்டளையின் (HOW) நிறுவனர் ஆவார். இது பெண்கள் விவகாரங்கள், பாதுகாப்பு மற்றும் அதிகாரமளிக்கும் கருத்தரங்குகள், தெரு நாடகங்கள் மற்றும் பல சிவில் சமுதாய பங்குதாரர்கள், பிரபலங்கள், பத்திரிகையாளர்கள் மற்றும் நாடாளுமன்ற உறுப்பினர்கள் ஆகியோரிடம் சமூக விழிப்புணர்வை உருவாக்குவதற்கான ஒரு முயற்சியாகும்.
# அனுராக் தாகூர்

## பிராந்திய இராணுவம்

2016 ஆம் ஆண்டு ஜூலையில், பிராந்திய இராணுவத்தில் சேர்ந்தார், இதன்மூலம் பிராந்திய இராணுவத்தில் வழக்கமான ஆணையராக நியமிக்கப்பட்ட முதல் பாஜக நாடாளுமன்ற உறுப்பினரானார்.
# அனுராக் தாகூர்

## தனிப்பட்ட வாழ்க்கை

27 நவம்பர் 2002 இல், ஹிமாச்சலப் பிரதேச அரசாங்கத்தின் முன்னாள் பொதுப்பணித்துறை அமைச்சரான குலாப் சிங் தாக்கரின் மகள் ஷெபலி தாக்கூர் என்பவரை தாகூர் திருமணம் செய்தார்..
# அனுராக் தாகூர்

## இதனையும் காண்க

- இந்திய அரசின் அமைச்சகங்கள்
# வார்ப்புரு:2019 Cricket World Cup tournament progress

| 1 | 2 | 3 | 4 | 5 | 6 | 7 | 8 | 9 | அரை | இறுதி |
| --- | --- | --- | --- | --- | --- | --- | --- | --- | --- | --- |
| } |  |  |  |  |  |  |  |  |  |  |  
:
:  
<noinclude>
</noinclude>
# உகாண்டா துடுப்பாட்ட அணி

**உகாண்டா தேசிய துடுப்பாட்ட அணி** (**கிரிக்கெட் கிரேன்கள்** எனவும் அழைக்கப்படுகிறது) சர்வதேச துடுப்பாட்டப் போட்டிகளில் உகாண்டா குடியரசை பிரதிநிதித்துவப்படுத்தும் அணியாகும். 1998 ஆம் ஆண்டு முதல் பன்னாட்டுத் துடுப்பாட்ட அவையின் இணை உறுப்பினராக உகாண்டா துடுப்பாட்டச் சங்கம் உள்ளது.  
கனடாவின் பன்னாட்டுத் துடுப்பாட்ட அவை போட்டிகளில் 2001ல் உகாண்டா அணி விளையாடியது. இந்த தொடரின் ஒவ்வொரு பதிப்பிலும் உகாண்டா விளையாடி வருகிறது, ஆனால் ஒரு துடுப்பாட்ட உலகக்கிண்ணக் கோப்பைக்கும் இதுவரை இந்த அணி தகுதிபெற்றதில்லை.  
2012 ஆம் ஆண்டு மற்றும் 2013 ஆம் ஆண்டுகளில் உலக டி 20 தகுதிப் போட்டிகளில் இரண்டு முறை பங்கு பெற்றது, ஆனால் இரண்டு சந்தர்ப்பங்களிலும் கடைசி நான்கு அணிகளில் முடிந்தது.
# உகாண்டா துடுப்பாட்ட அணி

## விளையாடிய தொடர்கள்

### உலக கோப்பை

- 1975 முதல் 1987 வரை : கிழக்கு ஆப்பிரிக்கத் துடுப்பாட்ட அணியாக விளையாடியது
- 1992 முதல் 1999 : கிழக்கு மற்றும் மத்திய ஆபிரிக்க துடுப்பாட்ட அணியாக விளையாடியது.
- 2003 : தகுதிபெறவில்லை
- 2007 : தகுதிபெறவில்லை
- 2011 : தகுதிபெறவில்லை
- 2015 : தகுதி பெறவில்லை
- 2019 : தகுதி பெறவில்லை
# உகாண்டா துடுப்பாட்ட அணி

## விளையாடிய தொடர்கள்

### பன்னாட்டுத் துடுப்பாட்ட அவையின் உலக டி 20 தகுதிப்போட்டி

- 2013 : 13 வது இடம்
- 2015 : தகுதி பெறவில்லை
- 2019 : தகுதி பெறவில்லை
# உகாண்டா துடுப்பாட்ட அணி

## விளையாடிய தொடர்கள்

### பன்னாட்டுத் துடுப்பாட்ட அவையின் இண்டர்காண்டினென்டல் கோப்பை

- 2004 : முதல் சுற்று
- 2005 : முதல் சுற்று
- 2006 : பங்கேற்கவில்லை
- 2007-08 : பங்கேற்கவில்லை
# உகாண்டா துடுப்பாட்ட அணி

## விளையாடிய தொடர்கள்

### பன்னாட்டுத் துடுப்பாட்ட அவையின் உலகக் கோப்பை தகுதி

- 1979 முதல் 1986 வரை : கிழக்கு ஆப்பிரிக்கத் துடுப்பாட்ட அணியை பார்க்கவும்
- 1990 முதல் 1997 வரை : கிழக்கு மற்றும் மத்திய ஆபிரிக்க துடுப்பாட்ட அணியை பார்க்கவும்
- 2001 : 10 வது இடம்
- 2005 : 12 வது இடம்
- 2009 : 10 வது இடம்
- 2014 : 10 வது இடம்
- 2018 : தகுதி பெறவில்லை
# சுந்தரம் ரவி

**சுந்தரம் ரவி** (*Sundaram Ravi*, பிறப்பு: 22 ஏப்ரல் 1966) பன்னாட்டுத் துடுப்பாட்ட அவையின் மேற்தட்டு நடுவர் குழுவைச் சேர்ந்த ஓர் இந்தியத் துடுப்பாட்ட நடுவர். இவர் பல தேர்வு துடுப்பாட்டங்கள், ஒருநாள் போட்டிகள் மற்றும் இருபது 20 போட்டிகளில் நடுவராகப் பணியாற்றியுள்ளார். இவர் 2015இல் பன்னாட்டுத் துடுப்பாட்ட அவையின் மேற்தட்டு நடுவர் குழுவில் இணைக்கப்பட்டார்.
# சாம்பியா துடுப்பாட்ட அணி

**சாம்பியா தேசிய கிரிக்கெட் அணி** சர்வதேச கிரிக்கெட்டில் சாம்பியா குடியரசை பிரதிநிதித்துவப்படுத்தும் அணியாகும். 2003 ஆம் ஆண்டில் சர்வதேச கிரிக்கெட் கவுன்சில் (ICC) இணை உறுப்பினரான இந்த அணி சாம்பியா கிரிக்கெட் சங்கத்தால் நிர்வகிக்கப்படுகிறது. வடக்கு ரோடிசியா நாட்டின் காலனித்துவ காலத்தின்போது, 1930 ஆம் ஆண்டு இந்த அணி சர்வதேச துடுப்பாட்டத்தில் முதல் போட்டியை சந்தித்தது.  
2019 ஆம் ஆண்டு மே மாதம் 3 ஆம் தேதி, சர்வதேச கிரிக்கெட் கவுன்சில், டி20 சர்வதேசப் போட்டியின் தரவரிசையை வெளியிட்டது, அதில் சாம்பியா **34 வது** இடத்தைப் பிடித்தது .
# சாம்பியா துடுப்பாட்ட அணி

## விளையாடிய தொடர்கள்

- 2010 எட்டாம் பிரிவு : நான்காம் இடம்
# சாம்பியா துடுப்பாட்ட அணி

## விளையாடிய தொடர்கள்

### ஐசிசி டிராபி

- 1979 - 1986 : பங்கேற்கவில்லை - ஒரு ஐசிசி உறுப்பினர் அல்ல.
- 1990 - 2001 : கிழக்கு மற்றும் மத்திய ஆபிரிக்க கிரிக்கெட் அணியை பார்க்கவும்.
- 2005 : தகுதிபெறவில்லை.
- 2009 : தகுதி பெறவில்லை
- 2014 : தகுதி பெறவில்லை
- 2018 : தகுதி பெறவில்லை
# சாம்பியா துடுப்பாட்ட அணி

## விளையாடிய தொடர்கள்

### உலக கிரிக்கெட் லீக் ஆப்பிரிக்கா பிராந்தியம்

- 2006: 4 வது இடம் ( இரண்டாம் பிரிவு )
- 2008: 3 வது இடம் (இரண்டாம் பிரிவு )
- 2010: முதல் இடம் ( இரண்டாம் பிரிவுபிரிவு இரண்டும் )
# சாம்பியா துடுப்பாட்ட அணி

## சாதனைகள்

- அணியின் அதிகபட்ச ஓட்டம் : 449/5 v உகாண்டா, 1969
- தனிநபர் அதிகபட்ச ஓட்டம்: 183 பீ. வசி v உகாண்டா, 1969
- சிறந்த பந்துவீச்சு: 7/76 ஆர். சி. வில்சன் v கென்யா, 1968